Fosters havde kun kommandoen i en kort periode. Den 9. februar 1864 overtog generalmajor John M. Schofield kommandoen over militærområdet Ohio og dernæst Army of the Ohio og XXIII Korps i april. På det tidspunkt var XXIII Korps og Army of the Ohio det samme. Schofield førte hæren under Atlanta kampagnen og forfulgte den konfødererede generalløjtnant John Bell Hood ind i Tennessee efter Slaget ved Atlanta. I slaget ved Franklin påførte Schofield Hood et alvorligt nederlag, inden han slog sig sammen med generalmajor George H. Thomas og Army of the Cumberland inden Slaget ved Nashville. Den 9. februar 1865 blev Schofield overført til at lede militærområdet North Carolina. Da Schofield tog af sted, overtog generalmajor Jacob D. Cox midlertidigt kommandoen over hæren.